text: بطاطا مشوية , بثلات حشوات
text: #000003
text: هي البطاطا من اطيب الوصفات عندي , أول مرة دقتها كانت في مطعم تركي صغير على شط البحر في استنبول , المطعم كان مختص بالبطاطا المشوية و بس . و الفرن عندو كان قديم و من الحديد و شكلوا لحاله تحفة ..
  ادام الفرن في صحون بيضاء مبردة , نظيفة , فيها أشكال و الوان من الخضار و الحشوات , جرجير , درة , دجاج مدخن , فطر , كولسلو , حتى الهوت دوغ كان شكله حلو .. يا ترى الوصفة طيبة كتير و االا انا كل ما بحضرها و باكلها برجع بالذاكرة لهديك الليلة الدافية
  بالعادة بحبها سادة مع رشة ملح و فلفل و زبدة و ممكن جبنة موزاريلا أو بارمجان , بس اليوم رح نحضرها بتلات حشوات , كل واحدة منهم أطيب من التانية .. بتمنى تحطيهم على بالك و تجربيهن بشي يوم من الايام ..
  الوصفة الها سريين , لحتى تطلع معك متل بطاطا استنبول , السر الاول انو ما تغلفيها بورق الالمنيوم وقت الشوي لان المفروض انو تنشوى على نار قوية مو تنطبخ على البخار , و السر التاني انو تهرسيها بالشوكة مع الزبدة و البهارات , خفقيها لحتى تصير ناعمة و خفيفة و بتجنن
  يا ترى انت كيف بتحضري هل البطاطا
text: #000006
text: بطاطا،بطاطا مشوية،جبنة بارمجان،جبنة تشدر،جبنة موتزاريلا،جرجير،حفلات الشواء،زبدة،صلصة بيتزا،فطر،لبن زبادي،مايونيز،مطبخ تركي
text: #000008
text: يا سلام والله البطاطا المشوية رائعة اذا الواحد عرف يساويها
  الله يسلم هالإيدين يارب
  بس انا زعلت عبنتظر منك تبعتيلي الايميل مشان شارك بكم وصفة وأول وصفة كنت محضرتها كانت بطاطا مشوية بس طريقتها وطعمتها غير هي
  وان شاء الله رح جرب هالوصفة الحشوات كلها رائعة بس انا مابحب الفطر22ابداً ابداً
  الله يعطيك العافية وتسلم ايدك
text: #000012
text: ممم انا عكسك , بموت على الفطر حتى باكله ني , بقى كيف مع زبدة و فلفل اسود و جبنة , اي هي هي الحشوة المفضلة عندي بلين هل التلاتة
text: #000013
text: هون ما عنا chive و لا عنا اثره , و حتى الساور كريم ا عاد متوفر :roll
text: #000018
text: اي تجيني و مجهزة و خالصة , ممم ما في اطيب منها
  هلا انا بحبها مخفوقة كتير و عمو البياع بمحل استبول ضل يخفقها لحتى اتشاهدت و انتبهت انو كلهن بيخفقوها كتيرر
  مرة جربتها من دون خفق ابدا , بس عملت فيها فتحة صغيرة قبل الشوي , كماان يمم , بس انا حبيتها بالخفق اكتر
  خفقيها على اد ما بتقدري و المهم انو كلها تتلوت بالزبدة و الفلفل و الملح , الي بيصير ناعم او خشن حسب المتوفر
text: #000021
text: اي الفطر الني طيب وباكله بحطه بالسلطة كتير لذيذ
  بس جربت اطبخه ما حبيته والمعلب ابداً مابحبو
  سبحان الله الناس اذواق في وحدة كانت تقلي ما بتفهمي طعمة تمك
text: #000023
text: الله يعطيكي العافية ست منى .. كتير طيبة هالوصفة
  بس عندي نصيحة للي ما عندون وقت يستنو ساعة كاملة لتستوي بالفرن ..
  تعلمت هالحيلةمن قناة فتافيت وجربتها وكتير كانت مفيدة
  حطي البطاطا بالميكروويف عشر دقايق قبل ما تفوتيها عالفرن وهيك بتوفري على حلاك تلات رباع الساعة من الوقت
  وخليها تكمل شوا بالفرن
text: #000028
text: من الحشوات الطيبة كتير السلطة الروسية يلي هيه خضار مسلوقة ومخلل مفروم ومايونيز
text: #000029
text: هي من ألذ الأكلات عندي..بس انبحتت عليها ما بوقفني إلا وصول اللقيمات للحنجرة الصوتية
text: #000031
text: من الحشوات اللي بستعملها كمان وبتطلع طيبة كتير حشوة الرمان مع الخضار
text: #000032
text: شو هي حشوة الرمان مع الخضار , لحقيني فيها :eek
text: #000033
text: شكرا ميمي لفكرة الميكرويف , كتير بتختصر وقت
  مممم طيبة مع السلطة الروسية , فكرة .
  انا بالعادة بحضرها مع الكولسلو و هلا اذا رب العالمين راد رح جربها على طريقتك , شكرا لاغناء الوصفة :zzz
text: #000035
text: حبيبتي بتعملي شق على طول حبة البطاطا , بالمعلقة بتطالعي اللب كله على صحن , بتخفقي اللب مع الملح و الفلفل و الزبدة و بعدها بترجعيهلقلب البطاطا
text: #000043